eMedjimurje.hr

IZLOŽBA U MUZEJU MEĐIMURJA Crne pisanice iz Podravine i Međimurja pred publikom
2026-03-20 18:00 - 2026-05-31 18:30 (Europe/Zagreb) | Muzej Međimurja Čakovec, Trg Republike 5, Čakovec
U Izložbenom salonu Muzeja Međimurja Čakovec u petak, 20. ožujka 2026. godine u 18 sati, bit će otvorena izložba pod nazivom „Ovo se jaje za ljubav daje – crne pisanice u Podravini i Međimurju“. Izložba će biti otvorena do 31. svibnja 2026. godine.

Autorice izložbe su Janja Kovač iz Muzeja Međimurja Čakovec i Vesna Peršić Kovač iz Muzeja grada Koprivnice.

Ukrašavanje pisanice staro je umijeće i dokaz kontinuiteta posebnih oblika pretkršćanske kulture na području Hrvatske. Danas, kao dio kršćanskog sustava vjerovanja, pisanice simboliziraju novi život i Isusovo uskrsnuće, ali prije svega doprinose kulturnoj raznolikosti.

Pisanice su općenito najprepoznatljiviji simbol Uskrsa, a črna pisanice ukrašena mahom cvjetnim, ali i drugim motivima jedinstveno je nematerijalno dobro. Stručna zajednica to je prepoznala dodjelom svojstva nematerijalnog kulturnog dobra Republike Hrvatske, što obvezuje nositelje, ustanove i lokalnu zajednicu na njegovo čuvanje, prezentiranje i prenošenje novim generacijama.

Oglas

Izložbu prati bogat katalog s fotografijama i opisima tog umijeća te njegovom poviješću. Naglasak izložbe stavljen je na nositelje vještine koji i danas svoja znanja prenose novim generacijama.

Izložba je nastala u suradnji Muzeja Međimurja Čakovec i Muzeja grada Koprivnice, a donosi pisanice iz fundusa čakovečkog muzeja te one izrađene od strane suradnika koprivničkog muzeja.

Odabrane pisanice rezultat su različitih tehnika koje se danas prakticiraju u Međimurju i Podravini: batik tehnike, odnosno nanošenja voska, bojanja prirodnim bojama, bojanja uz prenošenje cvjetnih uzoraka na jaja omatanjem u tkaninu ili čarapu, struganja te ukrašavanja lijepljenjem prirodnih i umjetnih materijala.

Posebno mjesto zauzimaju pisanice nastale batik tehnikom s crnom pozadinom, koje su rijetkost u hrvatskom tradicijskom području. Najstarija takva pisanice pronađena je tijekom arheoloških istraživanja Starog grada u Gudovcu i datirana je u 15. stoljeće. Taj pronalazak govori o višestoljetnom korištenju batik tehnike u Hrvatskoj, najkasnije od srednjeg vijeka.

O batik tehnici u Međimurju i Podravini nema mnogo pisanih tragova, a najraniji potječu iz druge polovice 20. stoljeća. Analiza današnjih pisanica upućuje na pretpostavku da su se izrađivale najkasnije od 19. stoljeća, kada se na ovim područjima ustalila moda baroka s tamnim pozadinama i cvjetnim motivima.

Postav izložbe kombinira izlaganje predmeta, izbor iz opsežne fotodokumentacije te video građu o načinu izrade pisanice u Međimurju i Podravini, kao i rekreiranom običaju sestrenja u Domašincu.

Izložbu će pratiti i likovni natječaj na temu pisanica te radionice izrade črnih pisanice.

CENTAR ZA KULTURU ČAKOVEC Filmski vikend uz avanturu za najmlađe, nagrađivanu dramu i oskarovski spektakl
2026-04-24 08:00 - 2026-04-27 17:00 | Centar za kulturu Čakovec, Trg Republike 3, Čakovec
Od 24. do 27. travnja publiku očekuje raznolik kino program koji donosi animiranu avanturu za najmlađe, nagrađivanu dramu i spektakularni oskarovski hit.

DJEČJA FILMSKA TRIBINA

25. travnja 2026. u 16.00 sati

MAČJA POSLA

Animirani obiteljski film sinkroniziran na hrvatski jezik

Izvorni naslov: Miss Moxy

Godina: 2026. Trajanje: 1 sat i 39 minuta

Redatelj: Vincent Bal, Wip Vernooij

Jedna razmažena mačka. Jedan smušeni pas. Jedno veliko putovanje koje će promijeniti sve. Kada se razmažena kućna mačka Miss Moxy tijekom obiteljskog putovanja izgubi daleko od doma, pred njom se otvara velika pustolovina kroz jug Europe. Kako bi pronašla put kući, morat će učiniti nešto što joj se čini nezamislivim – zatražiti pomoć upravo od onih koje mačke najčešće izbjegavaju. Na tom putovanju pridružuju joj se Brute, dobrodušan ali pomalo nespretan pas, i Ayo, stara i mudra lastavica. Zajedno kreću na nepredvidivo putovanje puno smiješnih zgoda, izazova i novih prijateljstava. Tijekom ove pustolovine Moxy će naučiti slušati vlastiti glas i shvatiti da su je prijašnje predrasude prema drugima često navodile na pogrešne zaključke. Otkrit će pravo značenje prijateljstva – i shvatiti da se najvrjednije životne lekcije često kriju upravo ondje gdje ih najmanje očekujemo.

REDOVNI FILMSKI PROGRAM

24. – 27. travnja 2026. u 18.00 sati

OPROSTI LJUBAVI

Izvorni naslov: Sorry, Baby

Godina:2025. Trajanje: 1 sat i 43 minute

Žanr: komedija, drama

Redatelj :Eva Victor

Uloge: Eva Victor, Naomi Ackie, John Carroll Lynch

Dobitnik nagrade za najbolji scenarij na festivalu u Sundanceu!

Dobitnik nagrade Udruženja kritičara SAD-a za najbolji redateljski debi!

Nominacija za nagradu Zlatni globus u kategoriji najbolje glumice!

Agnes se dogodilo nešto strašno. No za ostatak svijeta život ide dalje. Kada joj u posjet dođe bliska prijateljica, Agnes shvaća koliko je zapravo zaglavila i odluči se ponovno vratiti među žive. Ova topla i suosjećajna drama s elementima satire zauzima novu perspektivu u pričama o seksualnom nasilju, te fokus s traumatičnog iskustva usmjerava na proces iscjeljenja. Film je producirao oskarovac Barry Jenkins („Moonlight“). Poznata kao glumica u seriji „Milijarde“, Eva Victor u svom cjelovečernjem redateljskom prvijencu impresivno utjelovljuje glavnu ulogu, a napisala je i scenarij, za koji je nagrađena na Sundanceu.

MJESEC OSKAROVACA

24. – 27. travnja 2026. u 20.00 sati

JEDNA BITKA ZA DRUGOM

Izvorni naslov: One Battle After Another

Godina: 2025. Trajanje: 2 sata i 41 minuta

Žanr: triler, komedija

Redatelj: Paul Thomas Anderson

Uloge: Leonardo DiCaprio, Benicio Del Toro, Sean Penn, Regina Hall

Novi film Paula Thomasa Andersona, Jedna bitka za drugom, inspiriran je satiričnim romanom Vineland Thomasa Pynchona, u kojem je ovaj veliki postmodernistički pisac pružio osebujan pogled na transformaciju američkog političkog i mentalnog krajolika od revolucionarnih 1960-ih do reakcionarne Reaganove vladavine koja je obilježila 1980-e. Anderson je ažurirao zaplet romana u skladu s aktualnim stanjem SAD-a, primijenivši Pynchonov farsičan pogled na odnos kontrakulture i kontrarevolucije na kulturne ratove koje obilježavaju društvenu i političku klimu SAD-a. Kritika je film već proglasila Andersonovim remek-djelom, hvaleći efektan spoj bombastične akcije, trilera i crne komedije koji savršeno dočarava konfuziju aktualnog trenutka, pa do vrhunskih glumačkih nastupa predvođenih Leonardom DiCaprijem i Seanom Pennom u ulozi negativca.

Bob je ocvali revolucionar, neprestano napušen i paranoičan. Pripadnik je naoružane grupe aktivista koja napada pritvorske centre za migrante na meksičko-američkoj granici. Njegove nevolje počinju kada mu nestane kći Willa, a na sceni se pojavi zakleti neprijatelj iz prošlosti.

Film Jedna bitka za drugom osvojio je šest nagrada Oscara®, najbolji film, najbolji redatelj, najbolja montaža, najbolji adaptirani scenarij, najbolji sporedni glumac i najbolji casting. Film je dobitnik Zlatnog globusa za najbolji film u kategoriji mjuzikl ili komedija, kao i Zlatnih globusa za najbolju režiju i najbolji scenarij, koje je osvojio Paul Thomas Anderson. Od studija Warner Bros. Pictures i od redatelja nominiranog za Oscara i dobitnika BAFTA-e, Paula Thomasa Andersona, stiže krimi drama s oskarovcem Leonardom DiCaprijem u glavnoj ulozi. Oskarovci Benicio del Toro i Sean Penn također glume uz Reginu Hall, Teyanu Taylor i Chasea Infinitija, kao i Wooda Harrisa i Alanu Haim. Anderson režira prema vlastitom scenariju te producira zajedno s oskarovskim i BAFTA-nominiranim Adamom Somnerom i Sarom Murphy, dok je Will Weiske izvršni producent.

26. CROATIA CUP Čakovec domaćin jednog od najjačih juniorskih teniskih turnira u Europi
2026-04-25 08:00 - 2026-05-02 17:00 | teniski tereni Franjo Punčec, Teniski park 1, čakovec, 40000, Croatia (Local Name: Hrvatska)
Turnir je najznačajniji teniski turnir tog uzrasta u Hrvatskoj, a po broju igrača i broju država među najznačajnijim teniskim turnirima u Europi.

Ove godine na turniru će sudjelovati više od stotinjak natjecatelja iz Slovenije, Mađarske, Austrije, Češke, Ukrajine, Bosne i Hercegovine, Slovačke, Srbije, Belgije, Nigerije, Švicarske, Rumunjske, Francuske, Kine, Danske, Italije, Maroka i Hrvatske, a očekuje sve veliki broj uzvanika, novinara i teniske publike iz Hrvatske i inozemstva.

TURNIRSPORTSKI VIKEND Čakovec ugostio najmlađe tenisače regije Sjever

Turnir će se održati od 25. travnja do 2. svibnja na terenima kluba u Čakovcu. Kvalifikacijski susreti na rasporedu su u subotu i nedjelju, a susreti glavnog turnira od ponedjeljka do subote, za kada je predviđeno održavanje finalnih susreta.

Svečano otvaranje turnira održat će se u ponedjeljak u 9,00 sati.

KREATIVNI PONEDJELJAK Radionice u Kraljevom vrtu za sve generacije
2026-04-27 08:00 - 17:00 | Čakovec, Čakovec
Dani Međimurske županije donose program koji započinje u 11 sati u Kraljevom vrtu u Čakovcu.

Tamo će se održati „Kraljeva stvaraonica“, likovne radionice organizirane u suradnji s Hrvatskim društvom likovnih umjetnika Međimurja (HDLUM).

DANI ŽUPANIJETRKAČKI SPEKTAKL Startao 9. Polumaraton Zrinski u Čakovcu uz brojne sudionike

Riječ je o događanju koje svake godine privlači brojne sudionike, posebno djecu i mlade, ali i sve one koji žele izraziti svoju kreativnost kroz umjetnost.

Dani Međimurske županije u znaku kreativnosti

Dani Međimurske županije nude sadržaj koji potiče umjetničko izražavanje i aktivno sudjelovanje građana. „Kraljeva stvaraonica“ osmišljena je kao prostor u kojem sudionici mogu učiti, stvarati i družiti se u opuštenoj atmosferi prirodnog okruženja Kraljeva vrta.

Radionice se provode uz stručno vodstvo članova HDLUM-a, koji svojim iskustvom i znanjem sudionicima približavaju različite likovne tehnike. Upravo takav pristup čini ovaj program posebno vrijednim jer spaja edukaciju i zabavu.

Dani Međimurske županije okupljaju sve generacije

Dani Međimurske županije poznati su po raznolikom programu koji uključuje kulturne, sportske i zabavne sadržaje, a prvi dan donosi idealnu priliku za opušten početak obilježavanja. Sudjelovanjem u radionicama građani imaju priliku biti aktivni dio manifestacije, a ne samo promatrači.

Ovakvi sadržaji dodatno obogaćuju društveni život Čakovca te stvaraju prostor za povezivanje ljudi kroz umjetnost i kreativnost. Kraljev vrt tako ponovno postaje mjesto susreta, inspiracije i dobre atmosfere.

Dani Međimurske županije i dalje uspješno okupljaju građane kroz raznolike programe, a kreativne radionice idealna su prilika za zajedničko druženje i izražavanje kroz umjetnost.

Kraljev vrt tako ponovno postaje mjesto susreta, inspiracije i dobre atmosfere, a završni dani manifestacije potvrđuju njezinu važnost za kulturni i društveni život Međimurja.

VEČER KLASIKE Mlada pijanistica Una Strbad svira u CZK Rudar
2026-04-27 19:00 - 21:00 | CZK Rudar, Mursko Središće
Una je svoje glazbeno obrazovanje započela u Umjetničkoj školi Miroslav Magdalenić, a nastavila ga je u Glazbenoj školi u Varaždinu, gdje trenutačno pohađa 4. razred srednje škole u klasi prof. Ivane Godec Vinceković.

Na programu koncerta nalaze se djela velikana klavirske literature, od Bacha i Beethovena do Liszta i Chopina.

Publici će se predstaviti izvedbama Preludija i fuge u A-duru, BWV 864 iz prvog sveska Bachova Dobro ugođenog klavira, Beethovenove Sonate u D-duru, op. 28, Lisztove koncertne etide „Un sospiro“ te Chopinove Poloneze u fis-molu, op. 44.

U programu će nastupiti i Lena Ciglarić na klarinetu, koja će izvesti skladbe Collina Cowlesa – Lokomotive suite, III. stavak: Branch line i Roberta Clerissea – Vieille Chanson.

Koncert je prilika da publika podrži mladu glazbenicu u važnom trenutku njezina umjetničkog i obrazovnog puta te uživa u programu koji donosi ozbiljan i zahtjevan repertoar klasične glazbe.

Ulaz je slobodan i pozivamo vas da mladu glazbenicu podržite u velikom broju.
